**ΕΝΗΜΕΡΩΣΗ ΓΙΑ 9η ΠΑΝΕΛΛΗΝΙΑ ΗΜΕΡΑ ΑΘΛΗΤΙΣΜΟΥ**

Αγαπητοί γονείς – κηδεμόνες,

όπως σας έχουμε ενημερώσει, η 9η Πανελλήνια Ημέρα Σχολικού Αθλητισμού έχει μεταφερθεί, με απόφαση του Συλλόγου Διδασκόντων, για μεθαύριο Παρασκευή 7 Οκτωβρίου 2022, οπότε και θα έχουμε στην αποκλειστική διάθεσή μας το δημοτικό στάδιο για τις αθλητικές δραστηριότητες, σύμφωνα με πρόγραμμα που έχει καταρτιστεί.

Η ημέρα αυτή θα είναι αφιερωμένη εξ ολοκλήρου στον Αθλητισμό. Τα παιδιά πρέπει να προσέλθουν στο σχολείο χωρίς σάκες, με αθλητική ενδυμασία και αθλητικά παπούτσια. Φροντίστε να έχουν μαζί τους καπελάκι, αρκετό νερό και φαγητό. Στη συνέχεια, με τη συνοδεία όλου του εκπαιδευτικού προσωπικού, θα επισκεφτούν τις αθλητικές εγκαταστάσεις του γηπέδου και θα ασχοληθούν με αθλοπαιδιές, με τα αγωνίσματα του στίβου και με ομαδικά αθλήματα (μπάσκετ – ποδόσφαιρο – βόλεϊ).

Το αγωνιστικό πρόγραμμα θα ολοκληρωθεί περίπου στις 12:45 και, αφού προχωρήσουμε σε καθαριότητα των αθλητικών χώρων από σκουπίδια που ενδεχομένως θα έχουμε σκορπίσει, θα επιστρέψουμε στο σχολείο και τα παιδιά θα σχολάσουν στις 13:10. Θα παραμείνουν στο σχολείο μόνο τα παιδιά που παρακολουθούν το πρόγραμμα του Ολοήμερου.

Παρακαλούμε να συμπληρώσετε τη σχετική υπεύθυνη δήλωση που θα σας δώσουν τα παιδιά σας. Σε περίπτωση που για οποιονδήποτε λόγο δεν επιθυμείτε τη συμμετοχή των παιδιών σας στις αθλητικές δραστηριότητες, κρατήστε τα στο σπίτι και ενημερώστε μας τηλεφωνικώς στο 2243029190.